Извођење радова на реконструкцији и доградњи граничног прелаза „Хоргош“ на Аутопуту Е-75 и израда пројектно-техничке документације - Пројекта за извођење

Број јавне набавке: 28/2021

ПРОЈЕКТНИ ЗАДАТАК

1. ОСНОВА
Интервенције у оквиру комплекса Граничног прелаза „Хоргош“ (ГП „Хоргош“) омогућују смањење гужви на граничном прелазу и смање време чекања у критичном периоду (годишњи одмори, празници), уз обавезну безбедност свих учесника у саобраћају.
ГП „Хоргош“ налази се на саобраћајници Е-75, веома је значајан за транзитни саобраћај. У технолошком процесу граничне контроле учествује више различитих субјеката: МУП (Министарства унутрашњих послова), УЦ (Управа царина), Инспекција које врше пасошку, царинску и инспекцијску контролу роба и путника, при чему сваки од њих има своју технолошко-функционалну схему обављања формалности при улазу и излазу из земље, изражену пре свега решењем саобраћајних површина и токова, диспозицијом објеката и распоредом просторија и садржаја у њима. У путничко-царинском и робно-царинском терминалу исказани су потребни садржаји за функционалније обављање неопходних активности.
На улазу и излазу из земље у теретним терминалима до граничне линије предвиђена је могућност изградње по још три саобраћајне траке.
Поред аутопута од постојећег надвожњака испред граничног прелаза (према граници   са Републиком Мађарском) до граничног прелаза, предвиђају се додатне две саобраћајне траке за теретна возила. Након престанка зоне ауто-пута, теретна возила  се одвајају кроз крајњу десну траку ка додатној траци за теретна возила, јер се испод надвожњака налази једна трака, док се друга отвара након завршетка кегле надвожњака и на тај начин се не утиче на постојећу конструкцију. Додатне траке за теретна возила имају попречни нагиб од 2,50 % ка банкини. Након формирања две додатне траке за теретна возила, крајња десна трака задржава ширину од 3,50 m и  служиће за кретање аутобуса.
Обезбеђена је саобраћајна веза пројектованог теретног терминала (излаз из земље) са постојећом саобраћајницом према ГП „Хоргош 2“.

2. ПУТНИЧКО-ЦАРИНСКИ ТЕРМИНАЛ
Ради нормализације остваривања саобраћајно - технолошких поступака и активности, уз постојеће садржаје на путничком терминалу, предвиђено је проширење капацитета, у складу са захтевом корисника на улазу и излазу из земље.
На улазу у земљу предвиђена је изградња 2 нове саобраћајне траке за путничка возила и 2 за аутобусе.
На излазу из земље постојећа трака за аутобусе пренамењена је у траку за путничка возила, а 2 камионске траке у аутобуске.
На саобраћајним тракама распоред и тип контролних кабина предвиђен је у складу са саобраћајно техничким решењем и захтевима и потребама корисника (МУП и УЦ). Конципиране су тако да је могуће обављати прегледе обострано, тј. да се из кабине може вршити контрола две саобраћајне траке.
Предвиђено је да саобраћајне траке и контролне кабине буду наткривене надстрешницом у складу са постојећом.
За реализацију овог решења предвиђен је и канал за преглед аутобуса и комби возила.

3. РОБНО-ЦАРИНСКИ ТЕРМИНАЛ
Ради нормализације остваривања саобраћајно-технолошких поступака и активности, уз постојеће садржаје на теретном терминалу, предвиђено је проширење капацитета, додавањем 3 траке за теретна возила на излазу из земље и једнe тракe за вангабаритна возила на улазу у земљу. Предвиђена су паркинг места на расположивом простору (108 паркинг места на излазу из земље и 113 паркинг местa на улазу у земљу).
На терминалима за улаз и излаз из земље предвиђена је још једна колска вага, скенер за преглед камиона и надстрешница за преглед возила. У теретном терминалу за излаз из земље предвиђен је нови објекат за УЦ и тоалет за возаче теретних возила.
Предвиђено је да се теретни терминал огради и одвоји од путничког стабилном заштитном оградом висине h= 2,20 m, са посебним режимом уласка, контроле и кретања камионског саобраћаја. По ободу теретног терминала такође се предвиђа постављање одговарајућих заштитних ограда.

4. ПРОПУСТ НА KM 0+993,08
На km 0+993,08 испод постојећег аутопута, постоји плочаст пропуст светлог отвора 2,5 × 2,5 m.
Постојећи плочаст пропуст није потребно продужавати, већ се предвиђа заштита косине.
Предвиђен је нови плочаст пропуст на km 1+023 димензија 2,0 х 1,8 m за пролаз малих животиња, водоземаца и гмизаваца према Условима Покрајинског завода за заштиту природе, водећи рачуна о хидротехничким параметрима.
Предмет пројекта пропуста је део на дограђеном делу саобраћајних трака, док ће остали део пропуста бити предмет посебног пројекта (договор са представницима Покрајинског завода за заштиту природе).


5. ОБЈЕКТИ ВИСОКОГРАДЊЕ
Сви објекти и конструкције високоградње предвиђени проширењем Граничног прелаза, су усклађени, уклопљени и компатибилни са објектима који су већ изведени на Граничном прелазу, тако да формирају јединствену целину комплекса у смислу материјализације, обликовања, и завршне обраде са савременим техничким решењима и у складу са важећим стандардима.
Према типу изградње планирани објекти су, у складу са постојећим предвиђени као:
· зидани - од елемената армирано-бетонске скелетне носеће конструкције димензионисаних према пројектованим конструктивним распонима и величинама објеката, и
· контејнерски - од префабрикованих типских модуларних јединица, са конструктивним елементима заснованим на лакој основној конструкцији фасадних, подних и кровних оквира-рамова од крутих профила (ХОП), међусобно заварених, антикорозивно заштићених и завршно обрађених.

Путничко-царински терминал

Надстрешница за контролу аутобуског саобраћаја на излазу из земље - Објекат П1.1
Планираним проширењем капацитета Граничног прелаза, изнад реконструисаних саобраћајних трака за аутобусе у путничком терминалу на излазу из земље, формиран је нови сегмент надстрешнице, у свему у складу са постојећим. Испод надстрешнице се налазе контролне кабине за МУП и УЦ са зауставним рампама.
Контролне кабине МУП-а и УЦ-а на излазу из земље - Објекат П2
Контролне кабине МУП-а и УЦ-а на улазу у земљу - Објекат П2а
Нове кабине су контејнтерско монтажног типа у складу са технолошким процесом спровођења процедуре граничне контроле и позициониране тако да се из једне кабине могу контролисати две саобраћајне траке. Службеници МУП-а и УЦ-а смештени су у засебне просторије раздвојене застакљеним ветробраном. На свакој од саобраћајних трака, минималне ширине 3,0 m, превиђене су зауставне рампе на за то одговарајућим позицијама.
Контролне кабине предвиђене су као типски објекти, који се монтирају на припемљену подлогу - бетонски темељ, на острвима ширине 2,00 m. Кабине су објекти контејнерског-монтажног типа, а површина појединачне кабине износи око 14,20 m2, за двоструку двострану, односно око 9,20 m2, за двоструку једнострану.
На путничком терминалу за излаз из земље постављају се четири двоструке двостране кабинe, а на терминалу за улаз у земљу четири двоструке двостране и две двоструке једностране кабине.

Надстрешница за преглед аутобуса, на излазу из земље - Објекат П8 
Надстрешница за преглед аутобуса, на улазу у земљу - Објекат П8а
Намена објекта је обављање детаљног контролног прегледа аутобуса и комби возила на излазу из земље и на улазу у земљу од стране служби УЦ. Испод надстрешнице предвиђена су четири паркинг места за аутобусе, величине 3,50 х 15,00 m, простор за преглед возила величине 4,50 х 19,00 m, са каналом ширине 1,00 m, дужине 17,00 m, а дубине 1,70 m (светле мере) и адекватним саобраћајним приступом.

Надстрешница за привремено одузета путничка и комби возила - Објекат П9 Намена овог садржаја је привремено гаражирање одузетих возила. Склоп се састоји од  надстрешнице и ограђеног простора за смештај - чување одузетих возила, укупног капацитета 12 паркинг места за путничка и комби возила.


Робно - царински терминал на излазу из земље

Контролна кабина са надстрешницом на улазу у терминал - Објекат ТИ1 
Контролна кабина са надстрешницом на излазу из терминала - Објекат ТИ1.1 
Намена кабине је контрола теретних возила од стране служби МУП-а и УЦ-а. Објекти су постављени уз саобраћајне траке на улазу у теретни терминал, односно на излазу из њега. На свакој од саобраћајних трака предвиђене су зауставне рампе.
Контролна кабина предвиђена је као типски објекат, обликовно усклађен са постојећим кабинама на теретном терминалу за улаз у земљу. На улазу у терминал предвиђене су три саобраћајне траке са две контролне кабине, једном једностраном и једном двостраном, а на излазу из терминала две саобраћајне траке са једном двостраном кабином. Површина појединачне кабине износи око 15,65 m2.

Камионска вага - Објекат ТИ2, ТУ2
Намена објекта је контрола камионског саобраћаја, мерењем терета и осовинског камионског притиска, максималне носивости 60 t. Објекат се састоји од две камионске ваге уграђене у коловозну конструкцију, између којих је постављена вагарска кућица за очитавање података са два радна места и адекватне надстрешнице.

Контролни објекат УЦ за теретни саобраћај - ТИ3
Намена објекта је обављање прегледа и контрола путника и робе на излазу из земље за теретни (камионски) саобраћај од стране службе УЦ.

Јавни тоалет - Објекат ТИ5
Намена објекта је да опслужи возаче теретних возила, који се због детаљних прегледа возила и терета задржавају у терминалу, до завршетка формалности контроле. Објекат је зиданог типа, предвиђен као типски, обликовно и функционално усклађен са постојећим јавним тоалетом на теретном терминалу за улаз у земљу.

Надстрешница са платформом за истовар и контролу робе, заштитном кућицом и каналом за преглед возила - Објекат ТИ6, ТУ6
Намена објекта је обављање детаљног контролног прегледа теретних возила са могућношћу истовара робе. У склопу контолног пункта предвиђена је надстрешница. Утоварно-истоварна платформа, са једне стране има навозну рампу за виљушкар, док се на супротном крају налазе кућица за службенике УЦ.

Рендген камиона - скенер - Објекат ТИ7, ТУ7
Мобилини рендген камиона – скенер је постављен према ситуационом плану на теретном терминалу на улазу и излазу из земље са свим потребним инсталацијама и предвиђеним радним и заштитним појасом. Простор платоа oрјентационе величине 39 х 12 m за мобилни скенер је ограђен, како би се спречио неконтролисани приступ зони зрачења.

Робно - царински терминал на улазу у земљу

Контролна кабина са надстрешницом за излаз из терминала - Објекат ТУ 1.1
Контролна кабина планирана је као типски објекат, обликовно усклађен са постојећим кабинама на теретном терминалу за улаз у земљу. На излазу из терминала предвиђене су две саобраћајне траке са једном двостраном кабином. Површина кабине износи око 15,65 m2. Шалтер за пријем докумената је доступан са возачког места.
У склопу контролног пункта предвиђена је и надстрешница која покрива саобраћајну траку у којој се налази теретно возило приликом заустављања.

Конструкција објеката
За објекте монтажног типа планирана је примена конструктивних елемената који се могу изводити системом монтажне изградње, димензионисаних према пројектованим конструктивним распонима.

Конструкција надстрешница
Планирана је примена решеткастих конструкција, које се могу изводити системом монтажне изградње, димензионисаних према пројектованим конструктивним распонима, са носећим елементима од челичних профила (примарни и секундарни носачи) постављеним на армирано-бетонске ослонце (темеље самце).

6. ЕНЕРГЕТСКА ЕФИКАСНОСТ
У елаборату енергетске ефикасности разматран је контролни објекат УЦ са ознаком ТИ3 и објекат пратећих садржаја (кафе, предавница), са ознаком ТИ 4.
7. КОЛОВОЗНА КОНСТРУКЦИЈА
Пројектна решења коловозних конструкција на новопројектованим површинама димензионисана су на основу прогнозираног саобраћајног оптерећења, услова експлоатације, климатских и геотехничких услова. Флексибилне коловозне конструкције димензионисане су у складу са стандардом SRPS U.C4.015, AASHTO Guide 1986, а димензионисање је извршено применом модела вишеслојног еластичног система. Круте коловозне конструкције димензионисане су у складу са стандардом SRPS U.C4.014 и AASHTO Guide 1986, а по модификованој методи Westergaard-а.
Оцена стања постојећих саобраћајних површина је изведена на основу визуелне оцене стања, геотехничких, теренских и лабораторијских истражних радова, као и на основу мерења дефлексија - угиба, на основу чега су одређене површине за реконструкцију или рехабилитацију. Димензионисање појачања - рехабилитације постојећих површина извршено је на основу рачунске анализе измерених дефлексија применом програмског пакета „ELMOD 6“, a добијени резултати су верификовани на основу методологије прописане у АASHTO Guide 1993.
Меродавно саобраћајно оптерећење потребно за димензионисање коловозне конструкције одређено је на основу података из Елабората саобраћајних анализа и прогноза. За прорачун меродавног саобраћајног оптерећења усвојена је стандардна осовина од 80 kN.
Климатски услови су анализирани са аспекта температуре ваздуха, односно температуре слојева асфалта у коловозу, као и дубине продирања мраза и утицаја на коловозну конструкцију.
Процена осетљивости коловозне конструкције на дејство мраза одређена је према SRPS U.B9.012. и SRPS U.E1.012.
Геотехничке карактеристике терена су детаљно описане у оквиру „Геотехничког елабората“.
Пројектоване су следеће коловозне конструкције:
· Пројектно решење коловозне конструкције на левом коловозу (Србија – Мађарска) од km 0+000.00 до km 1+250.00 и на десном коловозу (Мађарска – Србија) од km 0+150.00 до km 1+250.00, изузев површине у зони путничких терминала.
ТИП 1
d= 4 cm	АБ 11с, ПмБ 45/80-65
d= 6 cm	БНС 22сА, ПмБ 45/80-65

постојећа коловозна конструкција

· Пројектно решење коловозне конструкције на десном коловозу (Мађарска - Србија) од km 0+000.00 до km 0+150.00, као и на новопројектованим проширењима (улив / излив са теретног терминала).
ТИП 2
d= 4 cm	АБ 11с, ПмБ 45/80-65
d= 8 cm	БНС 22сА, ПмБ 45/80-65
d= 8 cm	БНС 22сА, Бит 50/70 
d= 15 cm	Дробљени камен 0/31.5 mm 
d= 20 cm	Дробљени камен 0/63 mm

d= 25 cm	Постељица: дробљени камен 0/63 mm

· Пројектно решење флексибилне коловозне конструкције на површинама намењеним аутобуском саобраћају испред и иза објекта царинско-пасошке контроле, смер Мађарска - Србија

ТИП 3
d= 4cm	АБ 11с, ПмБ 45/80-65
d= 6cm	БНС 22сА, ПмБ 45/80-65
d= 7cm	БНС 22сА, Бит 50/70 d=20cm	Дробљени камен 0/31.5 mm d=25cm	Дробљени камен 0/63 mm

постељица: песак min. 30 cm

· Пројектно решење круте коловозне конструкције на новим тракама за приступ теретном терминалу из правца Србија – Мађарска.
· Пројектно решење на саобраћајницама у оквиру теретних терминала. Пројектно решење на паркинг површинама у оквиру теретних терминала.
· Пројектно решење на проширењима постојеће круте коловозне конструкције на теретном терминалу из правца Мађарска - Србија.

ТИП 4
d= 22 cm	Цемент бетонска плоча, С35/45 (МБ40) d= 6 cm	БНС 22 А, Бит 50/70
d= 15 cm	Дробљени камен 0/31.5 mm
d= 30 cm	Дробљени камен 0/63 mm

постељица: песак min. 30 cm
· Пројектно решење коловозне конструкције на зауставној траци на левом коловозу од km 0+840.00 до km 1+575.00, Србија – Мађарска
ТИП 5
d= 5 cm	АБ 11с, ПмБ 45/80-65
d= 7 cm	БНС 22сА, ПмБ 45/80-65
d= 8 cm	БНС 22сА, Бит 50/70 постојећа коловозна конструкција

· Пројектно решење коловозне конструкције на будућем терминалу за аутобусе за смер Србија – Мађарска (претходно: терминал за теретни саобраћај) од km 0+150.00 до km 0+607,10
ТИП 6
d= 20cm		Цемент бетонска плоча, С35/45 (МБ 40) постојећа коловозна конструкција

· Пројектно решење коловозне конструкције у зони царинско-пасошке контроле на путничком терминалу

ТИП 7
d= 4 cm	АБ 11с, ПмБ 45/80-65
d= 7 cm	БНС 22сА, ПмБ 45/80-65
Асфалтна арматурна мрежа постојећа коловозна конструкција
· Пројектно решење коловозне конструкције на површини намењеној за паркирање аутобуса из смера Србија – Мађарска.
ТИП 8
d= 8 cm	Бетонске плоче „Бехатон“
d= 3 cm	Камен фракције 4/8 mm
d= 22 cm	Цемент бетонска плоча, С35/45 (МБ 40) 
d= 20 cm	Дробљени камен 0/31.5 mm
d= 20 cm	Дробљени камен 0/63 mm

пoстојећи насип од песка


ТЕХНИЧКА ИНФРАСТРУКТУРА
За новопројектоване садржаје и објекте предвиђене су потребне спољашње и унутрашње инсталације (хидротехничке, електроенергетске, спољно осветљење, телекомуникационе и термотехничке, безбедносни и сигурносни системи, саобраћајна сигнализација и опрема).
Предвиђено је да се постојећи одводни канал измести у складу са условима Јавног комуналног предузећа на локацију која одговара пројектованим и постојећим садржајима.
Да би се обезбедило проширење капацитета на путничком терминалу (две траке за путничке аутомобиле и две траке за аутобусе на улазу у земљу) дошло се у колизију са постојећим резервоаром намењеним за напајање хидрантске мреже. Предвиђено је измештање постојећег резервоара јер постоје техничке могућности за обезбеђење потребне количине воде за гашење пожара без резервоара, а потребан притисак би се обезбедио изградњом новог објекта за смештај постројења за повишење притиска на одговарајућу локацију, што је предложено идејним решењем и идејним пројектом.


 8.1. ПРОЈЕКАТ ХИДРОТЕХНИЧКИХ ИНСТАЛАЦИЈА
8.1.1. ПОСТОЈЕЋЕ СТАЊЕ

Сва мрежа водовода, фекалне и кишне канализације у комплексу ГП „Хоргош“ је интерна мрежа и о њој се стара корисник граничног прелаза. Спољна мрежа, о којој води бригу предузеће „Потиски водоводи“ д.о.о. из Хоргоша је: водовод од насеља до водомерног шахта и фекална канализација од фекалне црпне станице до канализације у насељу.

8.1.1.1. Водовод
Довод воде за санитарне и противпожарне потребе је из јавног водовода цевоводом ДН160. Вода се цевоводом доводи до водомерног шахта, а даљи развод до потрошача је интерном водоводном мрежом у надлежности корисника.
Пројектом (по коме је интерна водоводна мрежа изграђена) је било предвиђено да се вода после водомерног шахта уводи у резервоар и из њега да се преко компактног уређаја за повишење притиска разводи водоводном мрежом до потрошача, која је заједничка за санитарну и противпожарну потрошњу.
Постојеће стање рада водовода је другачије. Долазни притисак воде градском водоводу је довољан за санитарну потрошњу и потрошачи имају уредно водоснабдевање. Резервоар је празан, он је искључен из система.
У постојећем стању ГП „Хоргош“ функционише без резерве воде за противпожарну заштиту, односно, ослања се на испоруку воде из градске мреже.

8.1.1.2. Фекална канализација
Фекална канализација се са целог комплекса гравитационо сакупља на једном месту и уводи у црпну станицу помоћу које се употребљене воде пребацују у јавну канализацију.  Јавну канализацију представља потисни цевовод од тврдог полиетилена ДН125, који иде од фекалне црпне станице на граничном прелазу до улице Камараш у Хоргошу и даље ка постројењу за пречишћавање отпадних вода насеља.

8.1.1.3. Кишна канализација
Кишна канализација се сакупља сливницима, линијским каналима и олуцима, па се интерном мрежом транспортује до неколико испуста у ободни канал, који постоји целом дужином око комплекса граничног прелаза. Постоје 4 испуста кишне канализације, од којих су три испуста за кишну канализацију, а један од њих је тзв. сигурносни испуст - у случају цурења штетних материја на простору „грудобрана“.

8.1.2. ПРОЈЕКТОВАНО СТАЊЕ

Хидротехнички радови на ГП „Хоргош“ су везани за проширење постојећег комплекса граничног прелаза због повећања капацитета додавањем саобраћајних трака, паркинга и објеката. То подразумева следеће радове на интерним мрежама водовода и канализације:
· кориговање и додавање водоводне мреже у зависности од нових објеката и нових саобраћајних површина;
· кориговање траса постојеће кишне канализације у зависности од нових саобраћајних површина;
· одводњавање нових саобраћајних површина изградњом нове кишне канализације.
· довођење санитарне воде до нових објеката;
· одвођење отпадних и кишних вода из нових објеката;

8.1.2.1.  Водовод
Идејним решењем је предвиђено да се резервоар у комплексу који није у употреби сруши и да се та површина искористи за саобраћајну површину проширења прелаза, обзиром да „Потиски водоводи“ могу да обезбеде количину воде потребну за гашење пожара.
Паралелно са водоводом ДН160 за ГП „Хоргош“ изграђен је и водовод ДН110 за ГП „Хоргош 2“, који није у употреби јер је прелаз затворен. Постоји могућност да се са њега доведе вода до ГП „Хоргош“, те би се тако омогућило формирање прстена за довод воде до комплекса. У случају хаварије једног, у функцији би остао други цевовод, тако да резервоар није потребан.
Инвеститор се сложио са овом „Допуном“, тако да је у паралелној изради са овим пројектом израда пројекта Спољни водовод за ГП „Хоргош 1“ од постојећег цевовода за ГП „Хоргош 2“. Пројекат иде по посебној процедури, односно, за њега су добијени посебни локацијски услови и урађен пројекат. Суштински је део пројекта реконструкције комплекса ГП „Хоргош“.

Што се тиче водовода у комплексу, пројектом је предвиђена нова водоводна мрежа пречника Ø100 mm са потребним бројем надземних хидраната на свим местима где је предвиђено проширење саобраћајних површина.
Како је на прикључку обезбеђен притисак од 2,5 bar (што је и минимално прописан притисак на најудаљенијем хидранту), предвиђено је постројења за повишење притиска које би радило у случају пожара. Постројење је смештено у засебном објекту који је на саобраћајном острву иза водомерног шахта.
Нова водоводна мрежа је предвиђена и за потребе прикључења новопројектованих објеката.
Поред проширења водоводне мреже, пројектом је предвиђено и делимично измештање постојеће интерне водоводне мреже, као и повећање пречника цеви на једном делу мреже у дужини од око 55 m.
Цела интерна водоводна мрежа, по пројектованом решењу водовода комплекса, формира 5 прстенова. Огранак је само према дезобаријери.

8.1.2.2. Фекална канализација
Фекална канализација остаје каква јесте са додавањем нових деоница за прикључење нових објеката.

8.1.2.3. Кишна канализација
Решење новопројектоване кишне канализације остаје концепцијски исто у односу на постојеће стање. Евакуационим органима се прикупљају кишне воде са саобраћајних површина пречишћава се у сепараторима минералних уља пре излива и зацевљеном канализацијом спроводе до испуста у ободни канал.
За проширену саобраћајну површину која је у делу теретног терминала - улаз у земљу такође је формирана нова кишна канализација. Постојећа кишна канализација на том делу се задржава, с тим што је предвиђена демонтажа једног броја постојећих сливника, и постављање нових у складу са новопројектованим саобраћајним решењем.
На делу проширених саобраћајних површина теретног терминала на излазу из земље, такође је пројектован један крак кишне канализације.
На улазу у земљу предвиђено је проширење саобраћајнице према новопројектованом објекту колске ваге, тј. према теретном терминалу. У непосредној близини новопројектованог објекта колске ваге постоји кишна канализација за коју је предвиђено измештање. Формиране су нове гране канализације са сливницима према пројектованој нивелацији саобраћајнице. Канализација се повезује на постојећу канализацију у постојећем шахту. На новим саобраћајним површинама путничког терминала предвиђен је нови крак кишне канализације, а на осталом делу замена цеви већим пречником.

8.1.3. УНУТРАШЊЕ ИНСТАЛАЦИЈЕ ВОДОВОДА И КАНАЛИЗАЦИЈЕ
У зависности од намене нових објекта комплекса ГП Хоргош, пројектоване су одговарајуће унутрашње инсталације водовода и канализације у објектима.
Снабдевање водом новопројектованих објеката у близини којих нема водоводне мреже, обезбеђено је додавањем нових огранака водоводне мреже који се повезују на постојећу интерну мрежу или на новопројектовану интерну мрежу која је формирана у делу проширених површина. Што се пожарне заштите ових објеката тиче, она је обезбеђена са спољних надземних хидраната. Изузетак је контролни објекат и објекат пратећих садржаја за које је предвиђен и по један унутрашњи зидни хидрант, како то важећи правилници налажу.
Фекална канализација у објекту врши одвођење употребљених вода од санитарних уређаја и опреме и по изласку из објекта, везује се на интерну фекалну канализацију комплекса.
Објекaт пратећих садржаја има предвиђену кухињу, па се одвођење употребљене воде из њe врши преко одговарајућег сепаратора масти.
У канале за преглед теретних возила, комби возила и аутобуса, друмску вагу, надстрешницу за преглед аутобуса, може да улази вода. У све ове канале постоји могућност изливања моторних уља. На најнижој тачки канала налазе се удубљења из којих се вода евакуише гравитационо до интерне кишне канализације.
Атмосферска канализација је пројектована за одвођење кишних вода са кровова објеката преко олучних вертикала које се спуштају до терена и везују на интерну мрежу кишне канализације комплекса, или се слободно изливају према пројектованим сливницима на саобраћајницама.

8.1.4. ОБОДНИ КАНАЛ
Повећање саобраћајних површина захтева измештање и реконструкцију дела ободних канала, тако да се не угрози водни режим ширег подручја и омогућил адекватно одвођење атмосферских вода.

У постојећем стању, цео комплекс ГП „Хоргош“ опасан је ободним каналима који имају улогу прихватања и одвођења атмосферских вода са површине граничног прелаза. На месту између надвожњака и граничног прелаза, постојећи ауто- пут пресеца велику природну депресију која служи за акумулисање и одвођење сувишних површинских и подземних вода са ширег подручја, па и воду из ободних канала граничног прелаза.

Пројектом је предвиђено проширење граничног прелаза. Додавањем нових саобраћајних трака подразумевало би затрпавање постојећих ободних канала. Да се не би угрозио водни режим ширег подручја и омогућило адекватно одвођење атмосферских вода са саобраћајница, пројектовано је измештање и реконструкција ободних канала.

Планирани радови на измештању и реконструкцији ободних канала урађени су тако да се канали адекватно уклопе у пројектовано решење проширења граничног прелаза као и осталих објеката, при чему се водило рачуна да се не наруши постојећи водни режим на том подручју.
Предвиђени су следећи канали:
Канал 1 
од постојећег надвожњака на ауто-путу до улива у депресију.

Канал 2
у постојећем стању се протеже дуж десне стране граничног прелаза  (гледајући у правцу ка Мађарској), од депресије до краја граничног прелаза.

Канал 3
Дуж леве стране комплекса граничног прелаза (гледајући у правцу Мађарске), протеже се канал, који се улива у поменуту депресију на левој страни ауто-пута.

Канал 4
У дужини од 200 m низводно од пројектованог „канала 3“, део ободног канала остаје у постојећем стању, јер на тој деоници није предвиђено проширење граничног прелаза. Међутим, низводно од тог места, планира се проширење комплекса, при чему је део канала на том потезу потребно изместити.

Канал унутар комплекса
У централном делу комплекса граничног прелаза постоји канал који има улогу прихватања вишка воде из противпожарног резервоара, као и воде са дела саобраћајнице. Према новом решењу реконструкције граничног прелаза постојећи резервоар се уклања, док ће најузводнији део канала бити затрпан насипом нове саобраћајнице која је предвиђена на том месту. На овом месту се не предвиђа уређење канала, али је потребно да низводни део канала који није угрожен новом реконструкцијом остане у функцији како би имао улогу прихватања вишка воде са тог дела комплекса и одвођење воде према локалној депресији.

8.2. ЕЛЕКТРОЕНЕРГЕТСКЕ ИНСТАЛАЦИЈЕ
Комплекс ГП „Хоргош“ се напаја електричном енергијом из постојеће трафостанице ТС 10/0,4 kV 2x630 kVА (3ТС-10П) у комплексу, са мерењем на средњем напону.
За део потрошача који мора да ради и у случају нестанка напона на мрежи, предвиђено је резервно напајање са постојећег дизел-електричног.
Напајање новопројектованих објеката вршиће се из постојеће трафостанице, при чему ће се потрошачи са потребом резервног напајања напајати са постојећег дизел агрегата.
Због проширења граничног прелаза и потреба новопланираних објеката, планирана је додатна кабловска канализација.

            8.2.1. Спољашње осветљење
Постојеће спољашње осветљење се задржава и планира додатно осветљење новопланираних саобраћајних и манипулативних површина постављањем светиљки на нове челичне стубове.
Здружени уземљивач целог комплекса формира се повезивањем уземљивача објеката, ограде и линијских уземљивача осветљења.

8.2.2. Централна надстрешница
Предвиђена је замена постојећих светиљки са флуо изворима, новим светиљкама са LED изворима и новим напојним кабловима и осветљење новопројектоване надстрешница за контролу аутобуског саобраћаја на излазу из земље - Објекат П1.

8.2.3. Контролне кабине за путнички саобраћај - објекти П2 И П2A
Предвиђено је:
· противпанично	осветљење	светиљкама	са	сопственим акумулаторским  батеријама у случају нестанка мрежног напона,
· хлађење и грејање кабине помоћу сплит система, за који је остављен довољан број извода,
· довољан број извода за потребе напајања телекомуникационих ормана, рампи и саобраћајне сигнализације,
· заштита од атмосферског пражњења, и
· комплетно агрегатско напајање свих потрошача у оквиру кабине и одговарајуће унутрашње осветљење кабине.

8.2.4. Надстрешница за преглед аутобуса са каналом за преглед - објекти П8 И П9-П8A
Предвиђено је:
· комплетно агрегатско напајање свих потрошача. Каналске ел. инсталације се напајају са трансформатора за безбедносно ниски напон (24V), смештеног у разводном орману,
· осветљење рефлекторима који се каче на конструкцију надстрешнице,
· заштита од атмосферског пражњења.

8.2.5. Контролне кабине са надстрешницом – објекти ТИ1, ТИ1.1, ТУ1.1
Предвиђено је комплетно:
· агрегатско напајање свих потрошача у оквиру кабине,
· одговарајуће унутрашње осветљење кабине,
· противпанично осветљење светиљкама са сопственим aкумулаторским батеријама у случају нестанка мрежног напона,
· осветљење рефлекторима који се каче на конструкцију надстрешнице,
· хлађење и грејање кабине помоћу сплит система, за који је остављен довољан број извода,
· довољан број извода за потребе напајања телекомуникационих ормана, рампи и саобраћајне сигнализације,
· заштита од атмосферског пражњења.

8.2.6. Надстрешнице са платформом за контролу робе, радном кабином и каналом за преглед теретних возила – објекти ТИ6, ТУ6
Предвиђено је:
· комплетно агрегатско напајање свих потрошача у оквиру кабине,
· одговарајуће унутрашње осветљење кабине,
· противпанично осветљење светиљкама са сопственим,	акумулаторским   батеријама у случају нестанка мрежног напона,
· осветљење рефлекторима који се каче на конструкцију     надстрешнице,
· Каналске ел. инсталације се напајају са трансформатора за безбедносно ниски напон (24V), смештеног у разводном орману,
· хлађење и грејање кабине помоћу сплит система, за који је остављен довољан број извода,
· довољан број извода за потребе напајања телекомуникационих ормана, рампи и саобраћајне сигнализације,
· заштита од атмосферског пражњења.

8.2.7. Камионска вага – објекти ТИ2, ТУ2
Предвиђено је:
· комплетно агрегатско напајање свих потрошача у оквиру кабине и одговарајуће  унутрашње осветљење кабине,
· противпанично осветљење светиљкама са сопственим	акумулаторским батеријама у случају нестанка мрежног напона,
· хлађење и грејање кабине помоћу сплит система, за који је остављен довољан број извода,
· напајање две ваге,
· довољан број извода за потребе напајања телекомуникационих ормана,
· довољни број извода за напајање ТК камера,
· напајање саобраћајне сигнализације на порталу (надстрешнице),
· заштита од атмосферског пражњења.

8.2.8. Јавни тоалети – објекти ТИ5, ТУ5
Предвиђено је:
· прикључак објекта на спољашњу разводну мрежу је преко кабловске прикључне  кутије мрежног напајања,
· опште осветљење и противпанично осветљење светиљкама са сопственим акумулаторским батеријама у случају нестанка мрежног напона,
· довољан број извода и утичница за термотехничке, хидротехничке и телекомуникационе потрошаче као и за општу употребу,
· заштита од атмосферског пражњења.

8.2.9. Постројење за повећање притиска – објекат ТО2
Прикључак објекта на спољашњу разводну мрежу је преко кабловске прикључне кутије која се поставља на фасаду.
Планирано је:
· агрегатско напајање објекта,
· опште осветљење,
· довољан број извода и утичница за термотехничке, хидротехничке и телекомуникационе потрошаче као и за општу употребу. Хидротехничко постројење се испоручује комплетно са управљачким орманом, па се предвиђа напојни кабл,
· заштита од атмосферског пражњења.

8.2.10. Контролни објекат уц са пратећим садржајима – објекaт ТИ3, ТИ4
Спољашњи прикључак предметног објекта на нисконапонску мрежу је преко кабловских прикључних кутија КПК, које се постављају на фасади на објекту.
У објекту је предвиђено:
· опште и противпанично осветљење,
· предвиђен одговарајући број монофазних и трофазних кабловских извода и прикључница „шуко“ изведбе у зависности од намене простора и потреба у погледу броја потрошача,
· сетови утичница за монтажу на парапетни канал или у зид, за потребе „Опремања“ радних места,
· довољан број утичница за општу употребу,
· довољан	број утичница за потребе кухињских потрошача, и монофазних и трофазних,
· довољан број извода за напајање ТК ормана и са агрегата и са UPS – а,
· уређај за беспрекидно напајање UPS,
· заштита од атмосферског пражњења.

8.3. ТЕЛЕКОМУНИКАЦИОНЕ И СИГНАЛНЕ (ТИС) ИНСТАЛАЦИЈЕ

8.3.1. Измештање и заштита приводне телекомуникационе инфраструктуре
Анализом Услова телекомуникационих оператера и планираних грађевинских радова на проширењу предметног граничног прелаза утврђено је да је потенцијално угрожена приводна подземна оптичка електронска комуникациона (ЕК) инфраструктура. Предметна ЕК је потенцијално угрожена дуж целе трасе оптичког кабла кроз подручје Заштиту и обезбеђење постојећих ЕК објеката треба извршити пре почетка било каквих радова и предузети све потребне и одговарајуће мере предострожности. Испод скенера на улазу у Србију положити резервну ПВЦ цев 110 mm с обзиром да се објекат поставља изнад постојеће трасе оптичког кабла.

8.3.2. Телекомуникационе кабловска канализација (ТКК) 
Постојећу телекомуникациону кабловску канализацију (ТКК) потребно је допунити додатним трасерским правцима и то према планираним објектима и кабинама, појединим површинама (где се планирају спољни СКС ормани), према појединим стубовима осветљења (где се планира постављање камера и/или WiFi приступних тачака)... Капацитет додатне ТТК (број и пречник цеви) зависи од обима планираних спољних инсталација (интерни оптички каблови, сигнални каблови за дојаву пожара, локална спољна ФТП инсталација...). Поред свих нових објеката и локација спољних СКС ормана планира се изградња ревизионих окана, димензија у складу са постојећим окнима.
8.3.3. Телекомуникациони системи и инсталације
Проширење Прелаза условљава како проширење капацитета и функционалности постојећих телекомуникационих и сигналних система тако и додавање нових система. Потребно је проширити следеће постојеће ТК и сигналне системе:
1. електронска комуникациона мрежа (на бази СКС-а),
2. систем видео надзора,
3. наменски видео надзор дуж ограде камионског терминала,
4. стабилни систем за дојаву пожара.

8.3.4. Електронска комуникациона мрежа (ЕКМ) на бази структурног каблирња (СКС) 
треба да се прошири додавањем оптичких каблова према планираним објектима и кабинама, појединим површинама (где се планирају спољни СКС ормани), према појединим стубовима осветљења (где се планира постављање камера и/или WiFi приступних тачака)... Такође, планира се проширење централних мрежних капацитета у Сервер соби као и постављање спољних СКС ормана и то на локацијама где не постоји затворени објекат (надстрешнице, слободне површине, стубови осветљења...) тј. где постоји потреба за прикључење елемената у пољу (амбијенталне камере, АНПР камере, дисплеји, информационе табле, разни удаљени саобраћајни сензори и детектори, радне станице ван затвореног објекта, WiFi приступне тачке...). У свим планирим објектима као и у планираним кабинама за путнички и камионски саобраћај предвиђена је комплетна унутрашња СКС инсталација са припадајућим СКС орманом/концентрацијом.

8.3.5. Систем видео надзора 
се проширује додавањем амбијенталних камера за надзор нових објеката, кабина, надстрешница, саобраћајних површина, паркинга, саобраћајница... као и додавањем адекватне мониторинг опреме, видео сервера, лиценци, видео софтвера и уређаја за архивирање видео материјала. Транспорт видео материјала и управљање камерама врши се преко ЕКМ (СКС) мреже.

8.3.6. Наменски видео надзор дуж ограде камионског терминала
По захтеву Управе граничне полиције планиран је наменски видео надзор ограде камионског терминала на излазу из Земље. Сходно договору са службеним лицима Полиције, предвиђа се дуж ограде инсталирање система видео надзора са дан/ноћ камерама високе резолуције (минимум 4Mp), које би „покривале“ простор дуж ограде. Камере би се поставиле на сваких 50 m тј. једна камера би надгледала даљину до 25 m. Исте би биле монтиране на стубове осветљења (који су планирани непосредно уз ограду) и на појединим висински-продуженим и ојачаним стубовима ограде. Камере се повезују бакарном СКС инсталацијом на спољне ормане ЕКМ мреже. Задатак ЕКМ мреже је, између осталог, и да пренесе видео податке до централне видео опреме, меморијске јединице и до мониторинг опреме у дежурној служби ГП „Хоргош“. Видео записи треба да се чувају минимум 30 дана. Видео мониторинг, осим у локалној дежурној служби, треба да има могућност и да се прати са удаљене локације. Поред камера дуж ограде, планиране су и две камере на теретном терминалу које ће надгледати возила на уласку и изласку из терминала како би се имао увид у тренутно стање, број возила у колони и на основу чега би могло да се процени просечно време задржавања.

8.3.7. Стабилни систем за дојаву пожара 
је предвиђен у свим новим објектима као и у планираним/новим кабинама за путнички и камионски саобраћај. Овај систем представља проширење постојећег система које се реализује додавањем нових елемената у постојеће детекторске петље и алармне линије или формирањем нових петљи и алармних линија за удаљене локације. Централни уређај дојаве пожара треба проширити додавањем нових линијских модула, алармних модула, повећањем капацитета резервног напајања...
Такође, планирано је стварање могућности за будућу имплементацију нових система на камионском терминалу на излазу из Земље, као што су:
· систем за управљање редоследом приступа камионском терминалу  на улазу у Србију,
· систем за детекцију заузетости паркинг места и управљање паркингом на камионском терминалу на улазу у Србију.

Стварање могућности треба да се састоји у планирању спољне Wi Fi мреже која треба да покрије комплетан улазни терминал са приступним саобраћајницама (у границама обухвата овог пројекта тј. подручја граничног прелаза).

8.4. ТЕРМОТЕХНИЧКЕ ИНСТАЛАЦИЈЕ
8.4.1. Електрично грејање, климатизација и стварање натпритиска у новопројектованим контролним кабинама
Усвојен је систем за грејање, климатизацију и стварање натпритиска ради спречавања продора издувних гасова у контролне кабине - oбјекти П2, П2А. Ово се остварује монтажом унутрашњих каналских јединица на плафон сваке контролне кабине, које су системом цевовода за развод фреона повезане са спољном јединицом, смештеном на одговарајућем месту у спољној средини.
За сваку од контролних кабина испод надстрешнице, предвиђени су независни системи. Унутрашње јединице раде са мешавином спољног и рециркулационог (унутрашњег) ваздуха стварајући одговарајући натпритисак у контролним кабинама.
Четири појединачне контролне кабине на теретном терминалу ТИ1, ТИ1.1, ТУ1, ТУ1.1, и две кабине уз камионске ваге ТУ2, ТИ2, су опремљене индивидуалним системима за грејање, климатизацију и стварање натпритиска. Принцип рада ових система је сличан претходно описаном, с том разликом што сваки независан систем има посебан каналски развод са каналским вентилатором за изимање свежег ваздуха.
Као додатни извор топлотне енергије за сваку од контролних кабина, усвајен је електрични радијатор. У летњем периоду системи су димензионисани за екстремне спољне услове.

8.4.2. Електрично грејање и климатизација кабина уз рампе за преглед и контролу возила
Климатизација (хлађење и грејање) просторија у објектима врши се коришћењем сплит система.
У зимском периоду уређаји су атестирани за рад до спољних температура од -15оC, али практично могу радити и при нижим температурама. Уколико спољна температура падне испод ове вредности, неопходно је догревање предвиђеним електричним грејним телима. У летњем периоду системи су димензионисани за екстремне спољне услове.

8.4.3. Електрично грејање и вентилација санитарних објекта
Грејање санитарних просторија је предвиђено електричним радијаторима одговарајућег капацитета.
У јавном санитарном објекту врши се принудна вентилација.

8.4.4. Електрично грејање, климатизација и вентилација у новопројектованом објекту уз теретни терминал за излаз
Климатизација (хлађење) просторија у оба дела објекта врши се коришћењем сплит система, при чему се сви системи могу независно стављати у функцију, у зависности од потребе.
Кондензна мрежа се од унутрашњих јединица најповољнијом трасом са падом од 1% води до најближег олука или санитарног чвора.
Грејање просторија је предвиђено електричним радијаторима одговарајућег капацитета.
У санитарним просторијама врши се принудна вентилација. Предвиђен je јединствен систем за мушки и женски WC.
8.4.5. Електрично грејање објекта са постројењем за повећањем притиска
Грејање објекта са постројењем за повећањем притиска ТО2 је предвиђено електричним радијаторима одговарајућег капацитета.

9. МАШИНСКА ТЕХНОЛОГИЈА

Поред грађевинско-архитектонског и саобраћајног решења које обухвата радове на изградњи нових саобраћајних трака за путничка, теретна и вангабаритна возила и објектима у функцији УЦ и МУП, потребно је обезбедити следећу машинско -технолошку опрему, односно објекте:
· друмске (камионске) ваге са вагарском кућицом,
· надстрешнице са платформом за истовар и контролу робе и каналима за преглед камиона,
· надстрешнице са каналима за преглед аутобуса и комби возила, и
· места-платое за мобилне скенере.

9.1. ДРУМСКЕ (КАМИОНСКЕ) ВАГЕ
На ГП „Хоргош“, тренутно се користе две друмске (камионске) ваге за мерење масе робе која се превози, једна на улазу и друга на излазу из земље.
По мишљењу Корисника, за нормално функционисање граничног прелаза, како би се смањиле гужве и дуга чекања, неопходно је да буду инсталиране 2 ваге на излазу из земље и 2 ваге на улазу у земљу.
Ваге су намењене за мерење свих врста теретних возила којима је дозвољен саобраћај на нашим путевима.

9.2. ДРУМСКА ВАГА НА УЛАЗУ У ЗЕМЉУ
Друмску вагу која се сада налази на теретном терминалу на излазу из земље, у оквиру реконструкције граничног прелаза потребно је изместити. Њу треба стручно демонтирати и уградити у новоизграђену темељну јаму поред друмске ваге која се сада налази на улазу у земљу.

Плато - мост ваге мора бити у нивоу саобраћајнице. Темељна јама за вагу треба да је дубине 0,5 m, са 8 анкер блокова, која може да издржи минимално оптререћење од 85 t (тежину бетонског мерног моста од 25 t и мереног камиона 60 t). Јама мора бити дренирана, а под јаме изведен са падом ка сабирној цеви, ради контролисаног прихвата воде.
Место где је постојећа вага на излазу из земље, која се измешта, затрпава и обезбеђује за саобраћај тешких теретних возила.

9.3. ДРУМСКА ВАГА НА ИЗЛАЗУ ИЗ ЗЕМЉЕ
У оквиру реконструкције граничног прелаза Хоргош, на излазу из земље предвиђена је уградња две нове друмске ваге за мерење масе, којима би се мерили камиони.
Плато вага мора бити у нивоу саобраћајнице, димензија 18х3 m, носивости 600 kN.
Обе ваге се састоје од челичног мерног моста (са припадајућом опремом), између којих је вагарска кућица за смештај електронске опреме и оператера ваге, као и неопходно повезивање кућице и ваге.
За постављање мерних мостова вага на излазу из земље потребно је изградити темељне јаме, које могу да издрже минимално оптререћење од 75 t (тежину челичног мерног моста од 15 t и мереног камиона 60 t). Темељне јаме морају бити нето дубине 50 cm и дрениране.
Ваге су потпуно електронске и немају механичке покретне делове подложне хабању и омогућавају елекронско праћење свих података везаних за мерење. Прецизност ваге не опада са бројем мерења.
Између две друмске ваге на улазу односно на излазу из земље, мора бити постављена вагарска кућица за смештај опреме и радника који раде на мерењу (оператера ваге), како би они могли из једне вагарске кућице да опсложују обе ваге. Кроз стаклене површине кућице мора се обезбедити прегледност комплетних мостова вага.
Обе ваге на улазу односно на излазу из земље са припадајућим вагарским кућицама наткривају надстрешницом.
Вагарска кућица се опремита извором електричнe енергије (400V/50Hz) за потребе рада мерне опреме и вентилације, грејања и хлађења са обезбедити везу између вага и вагарске кућице.
Техничке карактеристике друмских вага дате су у пројекту (књига 7/1)
Ради ефикасног праћења мерења, електронски показни уређај се повезује са индустријским "РС" (ПиСи) рачунаром који у себи садржи апликативни софтвер за штампање протокола мерења. Обезбедити комуникациону (LAN) везу вагарске кућице и пословно комерцијалног дела граничног прелаза Хоргош.
Температура у вагарској кућици се обезбеђује у складу са важећим прописима и наменом просторије.

9.4. НАДСТРЕШНИЦА СА ПЛАТФОРМОМ ЗА ИСТОВАР И КОНТРОЛУ РОБЕ И КАНАЛОМ ЗА ПРЕГЛЕД КАМИОНА

Да би садржај који се транспортује камионима могао бити прегледан предвиђена је надстрешница, у оквиру је бити платформа за истовар и контролу робе и канал за преглед камиона.
Постојећа надстрешница са платформом на улазу у земљу се уклања, а предвиђа нова са платформом на улазу у земљу и излазу из земље. Испод сваке надстрешнице, поред платформе за истовар и контролу робе предвиђен је канал за преглед доњег постоља камиона.
9.5. НАДСТРЕШНИЦА

Потребно је да надстрешница наткрије платформу за истовар и контролу робе, саобраћајну траку-плато са једне стране платформе и канал за преглед камиона (са друге стране платформе).
Предвиђено је да истовремено могу да се прегледају по два камиона на платоу и каналу поред платформе, па дужина надстрешнице минимално мора бити 40 m. Да би платформа, плато и канал за преглед били наткривени, ширина надстрешнице минимално мора бити 14 m. Минимална висина надстрешнице мора вити већа од 4,5 m.
9.6. ПЛАТФОРМА ЗА ИСТОВАР И КОНТРОЛУ РОБЕ И КУЋИЦА ЗА ЦАРИНСКЕ СЛУЖБЕНИКЕ НА ПЛАТФОРМИ

За истовар и преглед робе предвиђена је платформа. Димензије платформе су 40х5,50 m, а њена висина је 1,10 m изнад саобраћајнице.
Да би се истовар/утовар робе обављао брзо, потребно је да се омогући приступ виљушкара на платформу преко рампе (косе равни). Нагиб чеоне рампе је мањи од 10 %, а њена слободна ширина минимално 3 m.
На платформи треба обезбедити и кућицу за боравак царинских службеника. (пројекат кућице је дат у пројекту објеката).
За приступ запослених платформи предвиђене су степенице на оба њена краја.

9.7. КАНАЛ ЗА ПРЕГЛЕД КАМИОНА

За преглед доње стране платформе камиона и њиховог доњег постоља, потребно је са једне стране платформе за истовар робе изградити канал.
Канал треба да буде довољне дужине да се из њега истовремено може вршити преглед два камиона, па је потребно да дужина канала минимално износи 38 m. Слободна ширина канала треба да је 1,10 m, а дубина 1,20 m.
Под канала се изводи „у паду“ ка сливничкој решетки, из које је предвиђен одвод воде. Када канал није у употреби, затвара се покривним решеткама.
9.8. НАДСТРЕШНИЦА СА КАНАЛОМ ЗА ПРЕГЛЕД АУТОБУСА И КОМБИ ВОЗИЛА, НА УЛАЗУ И ИЗЛАЗУ ИЗ ЗЕМЉЕ

Намена надстрешнице је да заштити царинске службенике од атмосферских утицаја (кише, снега, сунца...) па се наткрива канал за преглед аутобуса.
Предвиђено је да се прегледа по један аутобус на каналу, па је дужина надстрешнице у правцу канала већа од 17 m, а минимална висина надстрешнице већа од 4,5 m.
Под канала се изводи „у паду“ ка сливничкој решетки, из које је предвиђено  одводњавање канализационим цевима.
Када канал није у употреби, затвара се покривним решеткама.

9.9. ПЛАТО ЗА МОБИЛНИ ЦАРИНСКИ СКЕНЕР
За смештај мобилног царинског скенера на улазу и излазу из земље обезбеђена је „безбедносна зона радијације“. За „Nuctech“ мобилне скенере, који су у употреби царинске службе Републике Србије, безбедносна зона износи 39 х 30 m (одн. 32 m - у зависности од модела скенера).
Платоу за смештај мобилног скенера су обезбеђене приступне саобраћајнице за прилаз друмских транспортних возила.
Простор платоа за мобилни скенер је ограђен, како би се спречио неконтролисани приступ зони зрачења обезбеђен видео надзором. За функционисање мобилног скенера обезбеђен је електрични извор и одговарајуће осветљење.
На платоу је потребно извести инсталацију за осветљење и прикључке на електричну енергију напона 230/400 V, опште и посебне намене.
Ограђени плато је потребно обезбедити видео надзором, са могућношћу праћења из просторије дежурне службе.

9.10. АУТОМАТСКА РЕШЕТКА ИСПРЕД ФЕКАЛНЕ ЦРПНЕ СТАНИЦЕ
Према локацијским условима предвиђено је да се у систем фекалне канализације испред пумпи у фекалној црпној станици (ФЦС) убаци аутоматска фина решетка, која би се користила за одвајање грубих нечистоћа (кесе, влакна, пластика, коштице...). У постојећој ФЦС нема довољно места за решетку и зато је потребно изградити посебан шахт за њен смештај који би се налазио непосредно испред ФЦС.
[bookmark: _GoBack]Пројекат решетке је дат у посебном пројекту, Књига 7.3
Рад уређаја је аутоматизован, према унапред дефинисаним режимима а на основу нивоа течности и осталих параметара.
Аутоматска решетка се поставља у унапред припремљени бетонски шахт (обрађен у грађевиском делу пројекта).
Уз фину решетку је предвиђен контејнер за смеће у који ће се одлагати издвојени материјал.

10. САОБРАЋАЈНА СИГНАЛИЗАЦИЈА И ОПРЕМА

10.1. ВЕРТИКАЛНА СИГНАЛИЗАЦИЈА
Шифром (бројном ознаком), стационажом на ситуационим плановима, класом знака и величином и врстом стуба означени су елементи вертикалне сигнализације. Елементи сигнализације чији изглед и мере нису дефинисани SRPS-ом, дати су у посебним детаљним цртежима.

Карактеристике елемената вертикалне сигнализације су према SRPS стандардима и Правилнику о саобраћајној сигнализацији (85/17). Материјали за израду саобраћајних знакова на делу трасе са аутопутским профилом су са ретрорефлектујућим особинама класе 3, док су на теретним терминалима знакови класе 2.

Примењени су стандардни знакови величине 1: 1200 x 1200 x 1200 mm, Ø900 mm, 900 x 900 mm, 900 x 350 mm, док су на теретним терминалима и паркинзима знакови величине 2: 900 x 900 x 900 mm, Ø600 mm, 600 x 600 mm и 600x250 mm. Димензије нестандардних саобраћајних знакова и саобраћајних табли приказани су на ситуацији.

Стубови носачи вертикалне сигнализације су дужине 2,0 m, 2,5 m, 3,0 m, 3,5 m, 4,0 m и 4,5 m са уградним темељом који се изводи на лицу места. За нестандардне саобраћајне знакове/табле су предвиђени решеткасти носачи чији број и тип зависи од димензија знака/табле. Пројектовано удаљење стуба вертикалне сигнализације од ивице коловоза од 1,0 m са заштитним системом уз коловоз за знакове величине 1 и на 0,8 m  за знакове величине 2.
У случајевима постављања решеткастог носача знакова нестандардних димензија, пројектовано је удаљење средње осе тих знакова од ивице коловоза, уважавајући одредбе Правилника о саобраћајној сигнализацији о удаљењу ближе ивице знака ивици коловоза, у случају постојања заштитног система или зауставне траке, али и димензија ових знакова.
10.2. ХОРИЗОНТАЛНА СИГНАЛИЗАЦИЈА
Ознаке на коловозу карактеришу континуалне ивичне линије ширине 0,2 m као и разделна испрекидана линија растера 6-12 m и ширине 0,2 m. Хоризонталне ознаке на делу теретних терминала на улазу и излазу из земље су континуалне ивичне линије ширине 0,12 m, док је ширина линија које означавају паркинг места 0,1 m.

У складу са постепеним смањењем брзине кретања знаковима вертикалне сигнализације, приликом приласка граничном прелазу, пројектовани су исписи на коловозу („STOP“ „800 m“, „500 m“, „200 m“) као и вибро траке.

Извођење се врши по детаљима датим у прилогу. Коловозна подлога треба бити у таквом стању да се без икаквих проблема на њу нанесе термопластика (дебелослојна ознака) у складу са пројектом. Ознаке морају да поседују ретрорефлексију од минимум 300 mcd/m2*lx, сем ознака за маглу које морају бити тип 2, чији је кеофицијент ретрорефлексије у влажним условима минимум 100 mcd/m2*lx. Гарантни период износи  2 године. Испоручилац елемената хоризонталне сигнализације дужан је и да угради на коловоз, а за своје радове да да гаранцију. Само на овај начин може да се изабере извођач.
10.3. САОБРАЋАЈНА ОПРЕМА
Опрема се огледа у постављању једностране дистантне ограде, двостране дистантне ограде, ЛЕД дисплеја, монтажних ивичњака, делинеатора, рефлектујућих тела и рампи.

На местима где је висина насипа већа од 3m поставља се дистантна ограда. Ограда ЈДО, пројектована је у складу са Пројектним задатком, техничким условима и одредбама стандарда „SRPS EN1317“. Ретрорефлектујућа тела се постављају на огради у складу са SRPS-ом.

Изнад сваког канала опслуге (изнад средине возних трака) на надстрешници, а у зависности од намене канала (ПА, БУС, ТВ), пројектовани су нестандардни знакови- дисплеји (светлосне ознаке у „ЛЕД“ технологији) за усмеравање возила. Дисплеји за третна возила пројектовани су и на теретним терминалима, на надстрешницама објеката где се врше одређени типови контроле, а у циљу лакшег усмеравања теретних возила.

Монтажни ивичњаци са делинеаторима пројектовани су на местима где физички нису раздвојени смерови кретања, како би се онемогућио пролазак возила у супротан смер.

Рампе на електрични погон пројектоване су на прилазима и на излазима из канала где се врши гранична контрола, као и на свим местима где постоји потреба за контролисаним приступом/пролазом возилима. Рампе су дужине 3,0 m, 4,5 m или 5,0 m, у зависности од ширине пролаза који обезбеђују. Уз сваку рампу, у коловоз се уграђује индуктивна петља која детектује наилазак/пролазак возила и обезбеђује правовремено подизање/спуштање рампе.

На теретним терминалима у коловоз су уграђени детектори заузећа паркинг места и то по 3 детектора за свако паркинг место, како би се обезбедила детекција заузећа за теретна возила различитих дужина. Детектори региструју присуство возила на паркинг месту, а на дисплејима се испиусје слободан број паркинг места за сваку ламелу, што ће умногоме олакшати возачима теретних возила проналазак слободног паркинг места.

10.4. РЕГУЛИСАЊЕ САОБРАЋАЈА ТОКОМ ИЗВОЂЕЊА РАДОВА
Предмет овог пројекта је решење регулисања друмског саобраћаја током извођења радова на реконструкцији и проширењу граничног прелаза Хоргош у општини Кањижа. Предвиђено је да се радови изводе у 12 фаза, што је приказано у пројекту (Књига 8.2).

10.4.1. Вертикална сигнализација
Eлементи вертикалне сигнализације окарактерисани су шифром (бројном ознаком из Правилника о саобраћајној сигнализацији), позицијом, димензијом и класом материјала за израду лица саобраћајног знака.

10.4.2. Хоризонтална сигнализација
За хоризонтално обележавање, када је привремено обележавање у питању, предвиђена је жута апликативна трака, чије уклањање неће оштетити завршни слој рехабилитованог коловоза. Ознаке на коловозу морају бити изведене у складу са Правилником о саобраћајној сигнализацији.

10.4.3. Саобраћајна опрема
Елементи пројектоване саобраћајне опреме су:
· хоризонталнe запрекe (VII-2),
· вертикалне запреке (VII-3, VII-3.1, VII-3.2, VII-3.3, VII-3.4, VII-3/VII-3),
· сигнална приколица са сигналном таблом за означавање радова на путу (VII-8),
· светла упозорења (СУ-1, СУ-2, СУ-4) и
· траке за поништавање важности саобраћајних знакова.


11. ЕЛЕМЕНТИ УРЕЂЕЊА СЛОБОДНИХ ПОВРШИНА

Реконструкција путничко теретног терминала, у смислу проширења капацитета и модернизације, проузроковалa је измену пешачких токова, промену положаја ограде и капија, расвете, места задржавања путника и слично, тако да је у оквиру пројекта партерног уређења предвиђено: уклањање постојеће ограде, демонтажа и поновна монтажа јарбола на улазу и излазу из комплекса, рушење поплочених површина на местима монтаже тоалета за лица са инвалидитетом, рушење поплочених површина на местима монтаже нове ограде и капија.
Предвиђене су нове пешачке површине и санација постојећих. Уређење планираних слободних површина обрађено је тако да су остварене све потребне пешачке комуникације кроз комплекс. Њихова завршна обрада је у складу са материјализацијом постојећег стања на које се надовезује.

11.1. УРБАНИ МОБИЛИЈАР

У зонама могућег дужег задржавања путника ради контроле ван возила, предвиђено је постављање елемената мобилијара: клупа, столова, корпи за отпатке.
У централној зони путничких терминала (улазни и излазни) на саобраћајном острву предвиђени су: бицикларници за запослене и путнике, канте за сортирање отпада, тоалети за лица са инвалидитетом, као и граничници, који возилима онемогућавају приступ на пешачке површине.
Уз додатне саобраћајне траке за теретна возила, због могућух задржавања теретних возила, предвиђене су 3 мобилне еко кабине са тоалетима, направљене од полиетилена, као и металне канте иза елестичне ограде на сваких 20м.
Уз прилазну саобраћајница на улазу у земљу такође постављамо металне канте на сваких 20м.
Уз техничка постројења са радним местима удаљеним од службених објеката снадбевених тоалетима, за потребе запослених предвиђене су још 3 мобилне еко кабине.

11.2. ОГРАДЕ
Ограђивање простора је прилагодођено планираним интервенцијама у складу са распоредом постојећих и нових садржаја. Предвиђене на свим потребним местима у комплексу:
1. спољашња ограда око комплекса (ознака СО-1 до СО-3)
2. унутрашња ограда између путничких и теретних терминала ( ознака УО1-до УО-9), 3.заштитна ограда око еко кабина дуж прилазног пута (ЗО-1, ЗО-2)
3. мобилна заштитна ограда око техничких постројења (МО-1, МО-2)
На свим потребним местима предвиђене су одговарајуће колске и пешачке капије, у складу са фунционалним решењем комплекса. Капије су опремљене одговарајућим системским оковом, заштићене топлим поцинковањем и пластификацијом. Kaпије је могуће отварати аутоматски и ручно.

11.3. ЕВАКУАЦИЈА ОТПАДА
У оквиру комплекса предвиђени су судови за евакуацију отпада.
Уз новопројектоване саобраћајнице, контејнери су смештени у нишама са асфалтним коловозом, а уз постојеће колске и пешачке површине, смештени су идентично као у постојећем стању, без ниша и фиксног положаја, на површинама поплочаним бетонским плочама.

12. ОЗЕЛЕЊАВАЊЕ

12.1. ПОСТОЈЕЋА ВЕГЕТАЦИЈА
По извршеној анализи постојећег стања вегетације, на основу геодетског снимка, Услова Покрајинског завода за заштиту природе и обиласком локације, у окружењу, као и у оквиру зоне интервенције, утврђено је извесно присуство постојеће вегетације.

У непосредној близини предметног простора, ван зоне интервенције, налази се Парк природе „Kамараш“.

Композиционим решењем озелењавања квалитетна постојећа вегетација, унутар зоне интервенције, у највећој мери уклопљена је у планирано решење.

12.2. ОПИС РЕШЕЊА ОЗЕЛЕЊАВАЊА
Пројекат озелењавања рађен је у складу са природним условима, карактером и наменом локације, садржајима у непосредном окружењу, а надовезује се на саобраћајно решење и архитектонско решење објеката и партера.

Обзиром да је унутар комплекса Граничног прелаза, према Закону о заштити државне границе „Службени гласник РС“, бр. 97/2008, из безбедносних разлога, ради видљивости граничне линије, неопходно остварити потпуну визуелну прегледност у дубини 100 m од граничне линије, на зеленим површинама у овој зони се не предвиђа садња нове вегетације.

Уз консултације са Корисником, на теретном терминалу на излазу из земље, остављена је потпуна прегледност, па у овој зони није сађена висока вегетација. Из истог разлога, неопходне прегледности, није било могуће формирање заштитног зеленог појаса уз границу заштићеног подручја Парка природе „Kамараш“.

На површинама ван ових зона, обзиром на велику осунчаност и изложеност ветру предметног простора, ради побољшања услова средине предвиђене су више категорије садног материјала, у виду мањих групација стабала на саобраћајним острвима у зони паркинг простора. У подножју ових групација на појединим потезима предвиђена је садња покривача тла.
 
У саобраћајним острвима која деле улазну и излазну зону предвиђена је садња ниског садног материјала, четинарског шибља и покривача тла.

